CELEX: C2004/300/15
Language: sk
Date: 2004-12-04 00:00:00
Title: Rozsudok Súdneho dvora (druhá komora) zo 7. októbra 2004 vo veci C-247/02 (návrh na začatie konania o prejudiciálnej otázke podaný Tribunale amministrativo regionale per la Lombardia): Sintesi SpA proti Autorità per la Vigilanza sui Lavori Pubblici (Smernica 93/37/EHS — Verejné zmluvy na práce — Uzavretie zmluvy — Právo obstarávateľa vybrať si medzi kritériom najnižšej ceny a ekonomicky najvýhodnejšej ponuky)

4.12.2004   
            
            
               SK
            
            
               Úradný vestník Európskej únie
            
            
               C 300/8
            
         
      ROZSUDOK SÚDNEHO DVORA
   
   (druhá komora)
   zo 7. októbra 2004
   vo veci C-247/02 (návrh na začatie konania o prejudiciálnej otázke podaný Tribunale amministrativo regionale per la Lombardia): Sintesi SpA proti Autorità per la Vigilanza sui Lavori Pubblici (1)
   
   (Smernica 93/37/EHS - Verejné zmluvy na práce - Uzavretie zmluvy - Právo obstarávateľa vybrať si medzi kritériom najnižšej ceny a ekonomicky najvýhodnejšej ponuky)
   (2004/C 300/15)
   Jazyk konania: francúzština
   Vo veci C-247/02, predmetom ktorej je návrh na začatie prejudiciálneho konania podaný 8. júla 2002 Súdnemu dvoru v súlade s článkom 234 ES, rozhodnutím Tribunale amministrativo regionale per la Lombardia (Taliansko) z 26. júna 2002, vo vzťahu ku konaniu medzi Sintesi SpA a Autorità per la Vigilanza sui Lavori Pubblici, za účasti Ingg. Provera e Carrassi SpA, Súdny dvor (druhá komora), v zložení: predseda druhej komory C. W. A. Timmermans, sudcovia J.-P. Puissochet, R. Schintgen (spravodajca), F. Macken a N. Colneric, generálna advokátka: C. Stix-Hackl, tajomník: M. Múgica Arzamendi, hlavná referentka, vyhlásil dňa 7. októbra 2004 rozsudok, ktorého výrok znie:
   Článok 30 odsek 1 smernice Rady 93/37/EHS zo 14. júna 1993 o koordinácii postupov verejného obstarávania prác sa má vykladať v tom zmysle, že mu odporuje vnútroštátna právna úprava, ktorá za účelom uzavretia verejnej zmluvy na práce v nadväznosti na výsledky voľnej alebo užšej súťaže abstraktne a všeobecne ukladá obstarávateľom povinnosť uplatňovať iba kritérium najnižšej ceny.
   
      (1)  Ú. v. ES 202 z 24.8.2002